המנטליסט

המנטליסט (באנגלית: The Mentalist) היא סדרת טלוויזיה אמריקאית מסוגת דרמה פרוצדורלית ששודרה ב-CBS בין ה-23 בספטמבר 2008 ל-18 בפברואר 2015 וכללה 151 פרקים במשך שבע עונות. הסדרה נוצרה על ידי ברונו הלר, שהיה גם המפיק בפועל שלה.

עלילה
הסדרה עוקבת אחר ה"מדיום" לשעבר פטריק ג'יין (סיימון בייקר), שהוא יועץ ל (CBI), והבוסית שלו, הסוכנת הבכירה תרזה ליסבון (רובין טאני). ג'יין משתמש ביכולתו החדה לקרוא אנשים כדי לסייע ל-CBI בפתרון תיקים פליליים מורכבים. כיועץ, ג'יין מספק תובנות חשובות לגבי המחשבות והרגשות של חשודים וחושף ראיות מכריעות, לעיתים קרובות תוך שימוש בשיטות לא שגרתיות. כישרונותיו הייחודיים הופכים אותו לנכס יקר ערך לצוות CBI הכולל את הסוכן קימבל צ'ו (טים קנג), הסוכן וויין ריגסבי (אווין יומן), והסוכנת גרייס ואן פלט (אמנדה ריגטי)

העלילה המרכזית של "המנטליסט" מונעת על ידי החיפוש של פטריק ג'יין אחר צדק. חייו משתנים כאשר רוצח סדרתי ידוע לשמצה המכונה "רד ג'ון" רוצח את אשתו ובתו. בחיפושו אחר רד ג'ון וניסיונותיו להעמידו לדין, ג'יין משלב כוחות עם ה-CBI במטרה לסגור מעגל ולאתר את רד ג'ון.

הצלחה וביקורת
בפיילוט של הסדרה צפו למעלה מ-15 מיליון צופים בסדרה. בשנת 2009 צפו בממוצע כ-18 מיליון צופים בכל פרק של הסדרה, ובכך היא נחשבה לאחת הנצפות ביותר בארצות הברית ב-2009. למרות זאת הביקורות על הסדרה היו בינוניות. חלק מהמבקרים התחברו לגיבור הראשי, וחלק לא.

 הדמויות הראשיות 
פטריק ג'יין (סיימון בייקר): התחזה ל"קורא מחשבות" (מדיום) אך פרש והודה בשקרו לאחר שרד ג'ון רצח את משפחתו בניסיון ללמד אותו לקח על שצחק עליו בשידור חי. הוא הצטרף למשטרת קליפורניה במטרה למצוא את ג'ון. במהלך החקירות מתנהג לעיתים בבוטות. הורג את רד ג'ון באמצע העונה השישית, מתחיל לצאת עם ליסבון בסוף העונה השישית, ובסוף העונה השביעית מתחתן איתה.
תרזה ליסבון (רובין טאני): מנהלת הצוות. אף על פי שג'יין בדרך כלל לא מקשיב לדבריה, היא סומכת עליו. אימה נהרגה בתאונת דרכים, והיא נשארה לבד עם אביה האלכוהוליסט. מתחילה לצאת עם ג'יין בסוף העונה השישית, מתחתנת איתו בסוף העונה השביעית ואף נכנסת להריון ממנו.
קימבל צ'ו (טים קנג): אדם שקט בצוות. ידוע שבילדותו הוא היה במוסד לעבריינים צעירים, חברו הטוב והנאמן של ויין.
ויין ריגסבי (אווין יומן): סוכן צעיר. בן זוגה של גרייס בעונה השנייה, הם חוזרים להיות ביחד בעונה החמישית ומתחתנים בעונה השישית.
גרייס ון פלט (אמנדה ריגטי): החברה החדשה ביותר בצוות. ון פלט היא חברת הצוות היסודית ביותר, בעונה השלישית מתארסת לשוטר שמתברר לבסוף ככלי של רד ג'ון. בעונה החמישית חוזרת להיות עם ויין, ובעונה השישית מתחתנת איתו.
רד ג'ון- האנטגוניסט הראשי בסדרה. רוצח סדרתי שהרג לפחות 28 אנשים. במשך 6 עונות נמשך המרדף אחריו, עד שמתגלת זהותו האמיתית.

 סקירת סדרה 
עוֹנָהפרקיםשודר במקורשודר לראשונהשודר לאחרונה12323 בספטמבר 200819 במאי 200922324 בספטמבר 2009
 (24-09-2009)20 במאי 201032423 בספטמבר 201019 במאי 201142422 בספטמבר 201117 במאי 201252220 בספטמבר 20125 במאי 201362229 בספטמבר 201318 במאי 201471330 בנובמבר 201418 בפברואר 2015

 רייטינג בארצות הברית 
עונהמספר פרקיםשעת שידור שידור מקורידירוגצופים(במיליונים) בכורה טלוויזיונית שידור פרק סיום העונה תקופת שידור 1
 23
 יום שלישי 21:00
  23 בספטמבר 2008
  19 במאי 2009
 2008-09
 מקום 6
 17.52 2
 23
  יום שלישי 22:00
 24 בספטמבר 2009
 20 במאי 2010
 2009-10
 מקום 10
 15.37 3
 24
 23 בספטמבר 2010
 19 במאי 2011
 2010-11
 מקום 9
 15.24 4
 24
 24 בספטמבר 2011
 17 במאי 2012
 2011-12
 מקום 12
 14.57 5
  22
 יום ראשון 22:00
  30 בספטמבר 2012
  28 באפריל 2013
 2012-13מקום 2411.8262229 בספטמבר 201318 במאי 20142013-14מקום 2611.27713יום ראשון 21:00 (2014)
יום רביעי 20:00 (2015)30 בספטמבר 201418 בפברואר 20152014-15מקום 2511.81

 פרסים ומועמדויות 

 2009: פרסי TCA ה-25 עבור "תוכנית חדשה יוצאת דופן"
 2009: פרס בחירת הקהל ל"דרמת הטלוויזיה החדשה האהובה"
 2009: סיימון בייקר היה מועמד לפרס אמי בפריים טיים לשחקן הראשי המצטיין – סדרת דרמה 
 2009: מועמדות לפרס "הפגיון הבינלאומי לטלוויזיה" בטקס פרסי מותחן הפשע, טקס פרסים שהוענק על ידי איגוד מחברי ספרי הפשע הבריטי
 2010: סיימון בייקר היה מועמד לפרס גלובוס הזהב לשחקן הטוב ביותר – סדרת דרמה
 2010: סיימון בייקר היה מועמד לפרס גילדת שחקני המסך להופעה יוצאת דופן של שחקן גבר בסדרת דרמה
 2013: פרסי נימפת הזהב בפסטיבל הטלוויזיה ה-53 במונטה קרלו לפרס הקהל הבינלאומי - סדרת הדרמה הטובה ביותר
 2014: מועמדות לפרס בחירת הקהל לדרמת הפשע הטלוויזיונית האהובה ביותר
 2015: מועמדות לפרס בחירת הקהל לסדרת הפשע הטלוויזיונית האהובה ביותר
 2015: סיימון בייקר היה מועמד לפרס בחירת הקהל לשחקן דרמת הפשע האהוב ביותר בטלוויזיה
 2015: רובין טאני הייתה מועמדת לפרס בחירת הקהל לשחקנית דרמת הפשע האהובה ביותר בטלוויזיה

קישורים חיצוניים



 Episode recaps באתר של רשת CBS


הערות שוליים

קטגוריה:האחים וורנר: סדרות טלוויזיה
קטגוריה:סדרות דרמה אמריקאיות
קטגוריה:סדרות משטרה ופשע
קטגוריה:סדרות טלוויזיה אמריקאיות שעלו לשידור בשנת 2008